CELEX: 32016D0598
Language: lv
Date: 2016-04-14 00:00:00
Title: Komisijas Īstenošanas lēmums (ES) 2016/598 (2016. gada 14. aprīlis), ar ko atbilstīgi Eiropas Parlamenta un Padomes Regulai (EK) Nr. 258/97 atļauj paplašināt krila (Euphausia superba) lipīdu ekstrakta kā jaunas pārtikas produktu sastāvdaļas lietošanu

19.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 103/34
            
         KOMISIJAS ĪSTENOŠANAS LĒMUMS (ES) 2016/598
   (2016. gada 14. aprīlis),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj paplašināt krila (Euphausia superba) lipīdu ekstrakta kā jaunas pārtikas produktu sastāvdaļas lietošanu
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Ar Komisijas Lēmumu 2009/752/EK (2) atbilstīgi Regulai (EK) Nr. 258/97 atļāva laist tirgū krila (Euphausia superba) lipīdu ekstraktu kā jaunu pārtikas produktu sastāvdaļu lietošanai konkrētos pārtikas produktos.
            
         
               (2)
            
            
               2009. gada 11. decembrī uzņēmums Aker BioMarine Antarctic AS paziņoja Komisijai par nodomu laist tirgū krila (Euphausia superba) lipīdu ekstraktu, pamatojoties uz atzinumu, ko sniedza Somijas kompetentā pārtikas novērtēšanas iestāde, par tā būtisko līdzvērtīgumu ar Lēmumu 2009/752/EK atļautajam krila (Euphausia superba) lipīdu ekstraktam.
            
         
               (3)
            
            
               2014. gada 15. septembrī uzņēmums Aker BioMarine Antarctic AS Īrijas kompetentajām iestādēm iesniedza pieprasījumu paplašināt krila (Euphausia superba) lipīdu ekstrakta kā jaunas pārtikas produktu sastāvdaļas lietošanu.
            
         
               (4)
            
            
               2014. gada 23. decembrī Īrijas kompetentā pārtikas novērtēšanas iestāde izsniedza sākotnējo novērtējuma ziņojumu. Šajā ziņojumā tā secināja, ka minētā krila (Euphausia superba) lipīdu ekstrakta lietošanas paplašināšana atbilst Regulas (EK) Nr. 258/97 3. panta 1. punktā noteiktajiem kritērijiem par jauniem pārtikas produktiem.
            
         
               (5)
            
            
               2015. gada 22. janvārī Komisija pārsūtīja sākotnējo novērtējuma ziņojumu pārējām dalībvalstīm.
            
         
               (6)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi. Pēc tam pieteikuma iesniedzējs attiecīgi grozīja pieprasījumu attiecībā uz ierosinātajām pārtikas kategorijām. Šīs izmaiņas un pieteikuma iesniedzēja papildu skaidrojumi mazināja dalībvalstu un Komisijas bažas.
            
         
               (7)
            
            
               Eiropas Parlamenta un Padomes Direktīvā 2002/46/EK (3) ir izklāstītas uztura bagātinātājiem piemērojamās prasības. Krila (Euphausia superba) lipīdu ekstrakta lietošana būtu jāatļauj, neskarot minētā tiesību aktu prasības.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Krila (Euphausia superba) lipīdu ekstraktu, kā norādīts I pielikumā, drīkst laist Savienības tirgū kā jaunu pārtikas produktu sastāvdaļu, ievērojot II pielikumā noteikto lietošanu un maksimālo lietošanas daudzumu, neskarot Direktīvas 2002/46/EK īpašos noteikumus.
   2. pants
   Ar šo lēmumu to saturošo pārtikas produktu marķējumā atļautais krila (Euphausia superba) lipīdu ekstrakta apzīmējums ir “lipīdu ekstrakts no Antarktikas kriliem (Euphausia superba)”.
   3. pants
   Šis lēmums ir adresēts Aker BioMarine Antarctic AS, PO Box 496 NO-1327, Lysaker, Norvēģija.
   
      Briselē, 2016. gada 14. aprīlī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Komisijas 2009. gada 12. oktobra Lēmums 2009/752/EK, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū krila Euphausia superba lipīdu ekstraktu kā jaunu pārtikas produktu sastāvdaļu (OV L 268, 13.10.2009., 33. lpp.).
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      I PIELIKUMS
      
         Krila (Euphausia superba) lipīdu ekstrakta specifikācija
      
      Apraksts. Ražojot lipīdu ekstraktu no krila (Euphausia superba), maltu krilu ekstrahē ar etanolu. Filtrējot no lipīdiem atdala olbaltumvielas un krila masu. Etanolu un pārpalikušo ūdeni iztvaicē.
      
                  Tests
               
               
                  Specifikācija
               
            
                  Pārziepošanas skaitlis
               
               
                  Ne vairāk kā 185 mg KOH/g
               
            
                  Peroksīda skaitlis (PV)
               
               
                  Ne vairāk kā 2 meq O2/kg eļļas
               
            
                  Mitrums un gaistošo vielu saturs
               
               
                  Ne vairāk kā 0,6 (1)
                  
               
            
                  Fosfolipīdi
               
               
                  Ne mazāk kā 35 % (masas)
               
            
                  Transtaukskābes
               
               
                  Ne vairāk kā 1 % (masas)
               
            
                  
                     EPA (eikozapentaēnskābe)
               
               
                  Ne mazāk kā 15 % no kopējā taukskābju daudzuma
               
            
                  
                     DHA (dokozaheksaēnskābe)
               
               
                  Ne mazāk kā 7 % no kopējā taukskābju daudzuma
               
            
         (1)  Izteikts kā ūdens aktivitāte 25 °C temperatūrā.
   
   
      II PIELIKUMS
      
         Krila (Euphausia superba) lipīdu ekstrakta atļautā lietošana
      
      
                  Pārtikas kategorija
               
               
                  
                     DHA un EPA maksimālais kopējais saturs
               
            
                  Direktīvā 2002/46/EK definētie uztura bagātinātāji
               
               
                  3 g dienā vispārējai lietošanai
                  450 mg dienā grūtniecēm un ar krūti barojošām sievietēm
               
            
                  Piezīme. Attiecībā uz visiem pārtikas produktiem, kas satur no krila iegūtu eļļu, kura bagāta ar DHA un EPA, ir jāpierāda noturība pret oksidēšanos, izmantojot piemērotu un atzītu valsts/starptautisku testēšanas metodiku (piemēram, AOAC).